
	Likumprojekts (grozījumi)
 Grozījumi Korupcijas novēršanas un apkarošanas biroja likumā
	Iebildums
Ar projekta 1.pantu paredzēts izteikt Korupcijas novēršanas un apkarošanas biroja likuma 4.panta piektās daļas 7.punktu jaunā redakcijā, paredzot, ka par Korupcijas novēršanas un apkarošanas biroja priekšnieka amata pretendentu var izvirzīt personu, kura nav saukta pie kriminālatbildības par tīša noziedzīga nodarījuma izdarīšanu, izņemot gadījumu, kad persona ir saukta pie kriminālatbildības, bet kriminālprocess pret to izbeigts uz reabilitējoša pamata.
Savukārt ar projekta 2.pantu paredzēts izteikt Korupcijas novēršanas un apkarošanas biroja likuma 5.panta piektās daļas 7.punktu jaunā redakcijā, paredzot, ka uz Korupcijas novēršanas un apkarošanas biroja amatpersonas amatu (izņemot Korupcijas novēršanas un apkarošanas biroja priekšnieku) var pretendēt persona, kura nav saukta pie kriminālatbildības par tīša noziedzīga nodarījuma izdarīšanu, izņemot gadījumu, kad persona ir saukta pie kriminālatbildības, bet kriminālprocess pret to izbeigts uz reabilitējoša pamata.
Norādām, ka ziņas par personu izdarītajiem administratīvajiem pārkāpumiem vai noziedzīgiem nodarījumiem tiek uzkrātas valsts informācijas sistēmā “Sodu reģistrs”, kura izveidošanas mērķis ir vienotās uzskaites izveide par noziedzīgus nodarījumus un administratīvos pārkāpumus izdarījušām personām, lai veicinātu šo nodarījumu un pārkāpumu novēršanu un atklāšanu, kā arī par tiem personai noteiktā soda izpildes un tiesību ierobežojumu kontroli.
Šobrīd ziņas par Korupcijas novēršanas un apkarošanas biroja priekšnieka amata pretendenta un amatpersonas amata pretendenta iespējamo sodāmību tiek iegūti no Iekšlietu ministrijas pārziņā esošās valsts informācijas sistēmas “Sodu reģistrs”.
Valsts informācijas sistēmas “Sodu reģistrs” darbību regulē Sodu reģistra likums. Vēršam uzmanību, ka, ņemot vērā 2024.gada 27.februārī spēkā stājušos grozījumus Sodu reģistra likuma 23.panta 1.punktā, minētais likums vairs neparedz ziņu par personu, pret kuru uzsāktais kriminālprocess ir izbeigts uz reabilitējoša pamata, un attaisnoto personu, par kuru ir stājies spēkā attaisnojošs spriedums uzglabāšanu valsts informācijas sistēmas “Sodu reģistrs” arhīva datubāzē.
No kā secināms, ka attiecīgās ziņas par Korupcijas novēršanas un apkarošanas biroja priekšnieka amata pretendentu un amatpersonas amata pretendentu no Iekšlietu ministrijas pārziņā esošās valsts informācijas sistēmas “Sodu reģistrs” iegūt nevarēs.
Ņemot vērā minēto, precizēt projekta 1.pantā iekļauto Korupcijas novēršanas un apkarošanas biroja likuma 4.panta piektās daļas 7.punktu un projekta 2.pantā iekļauto Korupcijas novēršanas un apkarošanas biroja likuma 5.panta piektās daļas 7.punktu, vai papildināt projekta sākotnējās ietekmes (ex-ante) novērtējuma ziņojumu (anotāciju), norādot attiecīgo ziņu iegūšanas avotu.
Piedāvātā redakcija
-
	Kristaps Sproģis (IEM)





2
